ཟླ་འདིའི་ཚེས་༨ཉིན་བོད་གནས་ལྟ་ཞིབ་ཁང་གིས་དྷ་ས་ཐེག་ཆེན་ཆོས་གླིང་གཙུག་ལག་ཁང་གི་སྒོ་འགྲམས་དེར་ལས་འགུལ་དེའི་སྐབས་ཀྱི་པར་རིས་འགྲེམས་སྟོན་བྱས་པ་དང་།ཟླ་འདིའི་ཚེས་༩ཉིན་དྷ་ས་ནོར་བུ་གསོལ་མགྲོན་ཁང་དུ་གཏམ་བཤད་བགྲོ་གླེང་ཞིག་གོ་སྒྲིག་བྱས་ཡོད་པ་རེད།སྐབས་དེར་དྷ་སའི་བོད་གནས་ལྟ་ཞིབ་ཁང་གི་ཉམས་ཞིབ་པ་དབང་ལྡན་སྐྱབས་ཀྱིས་ལས་འགུལ་ངོ་སྤྲོད་དང་།ཆབ་སྲིད་བཙོན་ཟུར་ངག་དབང་འོད་འབར་གྱིས་སྐབས་དེའི་ལས་འགུལ་བྱུང་རིམ་དང་དམིགས་ཡུལ་ངོ་སྤྲོད།༡༩༨༨ལོའི་ལས་འགུལ་སྐབས་དངོས་སུ་མཐོང་མཁན་ཕྱི་རྒྱལ་བ་ཁེར་སི་ཊདང་།ཁོང་ནི་༡༩༨༨ལོར་ལྷ་སར་ལས་འགུལ་སྤེལ་སར་ཡོད་པས།རྒྱ་ནག་གཞུང་གིས་ལས་འགུལ་བར་དྲག་གནོན་སྐབས།མོ་ལ་ཡང་མེ་མདའ་ཐེབས་ནས་རྨས་སྐྱོན་བྱུང་ཡོད་པ་རེད།བོད་གནས་ལྟ་ཞིབ་ཁང་གིས་དབུས་འགན་འཛིན་ཨེ་ལེ་ནོལ་གྱིས་སྙན་ཐོ་ངོ་སྤྲོད་བཅས་བྱས་ཡོད་པ་རེད།